เรื่องร้องเรียน (ถนน,กีดขวาง,ทางเท้า,ต้นไม้,ร้องเรียน,ป้าย) วันที่ 2023-04-12 04:20:53 — แขวงบางคอแหลม เขตบางคอแหลม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014836
ขอให้แก้ไขปัญหาการวางสิ่งของกีดขวางด้านบนบาทวิถี (ทางเท้า) บริเวณบ้านเลขที่ 2597 ปากซอยเจริญกรุง 101 ถนนเจริญกรุง แขวงวัดพญาไกร เขตบางคอแหลม กรุงเทพมหานคร จุดสังเกต อยู่บริเวณหัวมุมซอยเจริญกรุง 101 อยู่ติดสถานีตำรวจนครบาลวัดพระยาไกร และเอเชียทีค เดอะ ริเวอร์ฟรอนท์ ซึ่งลักษณะบ้านเป็นตึกแถว มีความสูง 2 ชั้น ก่อสร้างด้วยปูน ตัวตึกทาสีเหลือง ประตูบ้านทาสีเขียว โดยทางเจ้าของบ้าน ให้บุคคลอื่นเช่าอาศัยอยู่ มีการเปิดร้านจำหน่ายอาหารอยู่ด้านในบ้าน ซึ่งมีการตั้งวางโต๊ะตากสินค้าของประเทศเมียนมาร์ (พม่า) บางครั้งเป็นปลาบ้าง ซึ่งมีผู้เช่าอาศัยบ้านและเจ้าของร้าน จำนวน 2 คน มีความสัมพันธ์เป็นสามีภรรยากัน บุคคลที่ 1 เพศชาย (ไม่ทราบชื่อ-นามสกุล) อายุประมาณ 50 ปี สูงเกือบประมาณ 180 เซนติเมตร รูปร่างตัวใหญ่ รูปร่างเจ้าเนื้อเล็กน้อย ผิวคล้ำ ไว้ผมสั้น บุคคลดังกล่าวเป็นคนไทย ประกอบอาชีพรับจ้างอัดกรอบพระ โดยมีโต๊ะอัดกรอบพระอยู่ด้านหน้าบ้าน และบุคคลที่ 2 เพศหญิง (ไม่ทราบชื่อ-นามสกุล) อายุประมาณ 40-50 ปี สูงประมาณ 150 เซนติเมตรขึ้นไป รูปร่างท้วม ผิวขาว ไว้ผมยาว มีใบหน้าเหมือนชาวเขา บุคคลดังกล่าวเป็นแรงงานต่างด้าวสัญชาติเมียนมาร์ (พม่า) จะชอบนั่งอยู่ด้านหน้าบ้านอยู่เป็นประจำ ซึ่งทั้ง 2 บุคคลดังกล่าว มีบุตรชายโตเป็นหนุ่มแล้ว และมีหลานด้วย (ไม่ระบุรายละเอียดบุตรชายและหลานแน่ชัด) เนื่องจากผู้ร้องแจ้งว่า ในบริเวณพื้นที่ดังกล่าว มีการเปิดร้านจำหน่ายอาหารอยู่ด้านในร้าน และรับจ้างอัดกรอบพระด้วย จะเปิดร้านตั้งแต่เวลาประมาณ 08.00-22.00 น. เป็นประจำทุกวัน แต่บางวันมีการปิดร้าน และในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ก็ปิดร้านเช่นกัน พบเห็นว่ามีการเช่าบ้านหลังดังกล่าวมาเกินประมาณ 5 ปีแล้ว ซึ่งเริ่มเช่าบ้านตั้งแต่เมื่อปี 2560 และปี 2561 โดยล่าสุดวันที่ 10 เมษายน 2566 ผู้ร้องพบเห็นมีการตั้งวางโต๊ะตากสินค้าของประเทศเมียนมาร์ (พม่า) มีลักษณะเป็นหัว (ไม่ทราบว่าหัวอะไร) และนำต้นไม้มากกว่า 10 กระถาง มากองบริเวณเสาป้ายตั้งฉาก ที่ป้ายระบุคำว่า "101" รอบหัวมุมบริเวณทางโค้งที่จะเข้าซอยฯพอดี และมีการนำรถจักรยานของที่บ้านจำนวนไม่ต่ำกว่า 2 คัน มาตั้งไว้อีกด้วย อยู่ชิดริมถนนเจริญกรุงเลย ซึ่งการกระทำดังกล่าว ทำให้ผู้ร้องและประชาชนในพื้นที่ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องดำเนินการแก้ไขปัญหา โดยการจัดระเบียบด้านบนบาทวิถี เพื่ออำนวยความสะดวกให้แก่ประชาชนที่สัญจรผ่านพื้นที่ต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata